Nuus uit personeelgeledere | Aucamp Scholtz Lubbe
« Department of Labour on the lookout	A dashing affair »	Nuus uit personeelgeledere	Published 2012/12/06	Staff news
Nuut op die toneel Mariska Bloemhof het op 1 November as Ontvangsdame by ons aangesluit. Sy het die afgelope ses jaar in die spa- en skoonheids-bedryf gewerk as konsultant, terapeut en administratiewe bestuurder. Sy was vier jaar in die Sanctuary-groep by onder andere die Twaalf Apostels Hotel en in Mosambiek betrokke. Sy beskik oor ‘n magdom kennis en ervaring van kliënte-diens. Ons vertrou dat haar dienstyd by ons vir haar en vir ons kliënte ‘n besonder aangename ervaring sal wees.
In Januarie 2013 begin die volgende personeel by ons werk: Cecil Mulligan (Ouditbestuurder) wat aan die einde van 2010 sy klerkskap by ons voltooi het, keer terug na ASL nadat hy ‘n jaar en ‘n half op die Jersey-eilande vir ‘n groot ouditeursfirma gewerk het. Hy het sy BRek graad in 2006 aan die Noordwes-Universiteit op Potchefstroom voltooi waarna hy na Somerset-Wes verhuis het om sy SAIGR-klerkskap by BGR Aucamp Scholtz (nou Aucamp Scholtz Lubbe) te kom doen. Cecil het in 2008 ‘n BRekHons aan UNISA verwerf en, na suksesvolle voltooiing van die SAIGR-raadseksamens, in 2011 as Geoktrooieerde Rekenmeester geregistreer.
Personeel bly by ons aan Dit is vir ons aangenaam om aan te kondig dat twee van ons leerlingrekenmeesters en ‘n ouditsenior wie se kontrak tot einde geloop het, besluit het om volgende jaar by ons aan te bly na die voltooiing van hulkontrakte aan die einde van 2012. Ons glo hierdie ontwikkeling is nie net vir ons nie maar ook vir ons kliënte bemoedigend aangesien dit kontinuïteit van bestaande kliënteverhoudinge verseker.
Die ooievaar kuier Karina en William Roberts het op 25 Oktober 2012 ‘n seun, Paul, ryker geword en Johan, ‘n boetie. Ons is seker dat klein Paul du Toit Roberts vele jare van plesier en vreugde vir hulle sal bring.
In die eg verbind Raubie Brink is op 29 September 2012 met Leandrie getroud en hulle het hulle daarna op Somerset-Wes gevestig. Ons beste wense vergesel hulle op hul huwelikspad.
Verloof geraak Elizna de Villiers het aan Rudi Hattingh verloof geraak en hulle tree op 27 April 2013 in die huwelik. Hulle gaan hulle daarna op Secunda vestig. Ons wens hulle alle sterkte en voorspoed toe met die troureëlings.
Personeel wat ons verlaat In die hedendaagse arbeidsmark is personeel baie beweeglik en bemarkbaar en dus is daar ook van ons personeel wat soms groener weivelde soek of deur persoonlike omstandighede genoodsaak word om ons diens te verlaat.
0 Responses to “Nuus uit personeelgeledere”
« Department of Labour on the lookout	A dashing affair »	Recent Posts